Dorothy Pantin

Va Dorothy Pantin (1896 - 1985) ruggit ayns Doolish 'sy vlein 1896 as hie ee dys scoill lheeys ayns Lunnin er y fa dy nee yn scoill shen va'n ynrican scoill va cur kied da mraane dy yannoo studeyrys er lheeys ec y traa shen. 

Haink ee erash dys Mannin ayns 1923 as ren ee cur ayns laue ram reddyn veagh cooney lesh marrane ayns y thie-lheeys. 

Va Dorothy yn chied ven laue-lhee ayns Mannin as ec y traa shen cha row monney geill currit da slaynt ny mraane ayns y thie-lhieys as s'liklee nagh row monney fys ec sleih noadyr er yn aght share dy chooney lesh mraane va torragh. 

V'eh cadjin dy liooar ec y traa shen son mraane dy gheddyn baase er y fa dy row ad torragh.

Er coontey jeh ooilley ny eieyn eck v'ee abyl dy yannoo shickyr dy row foddey sloo mraane geddyn baase lurg va ny paitchyn oc çheet er y theihll.  

Mastey reddyn elley ren ee, v'ee jannoo shickyr myr sampler, dy row sleih ayns y thie-lhieys gee dy mie as booise da reddyn gollrish shoh v'ee abyl dy chur stap er çhingysyn gollrish Rickets. 

Haink ee dy ve ard-ghooagh son yn aght v'ee stiurey yn Jane Crookall Maternity Home, yn thie-lheeys er-lheh son mraane as ny paitçhyn oc.

Hooar ee baase ayns 1985 as v'ee oanluckit ayns Doolish agh shimmey peiagh t'ayn ta foast cooinaghtyn ee as ooilley yn obbyr niartal ren ee son sleih va çhing er yn Ellan.

Ronney:Ruggyryn 'sy vlein 1896
Ronney:Baaseyn 'sy vlein 1985
Ronney:Mraane Manninagh
Ronney:Lheeyn Manninagh
Ronney:Laue-lheeyn Manninagh
Ronney:Feallee ass Doolish